**Eduardo Alejandro Lago Correa** (født 28. juni 1979 i Montevideo) er en uruguayansk fotballspiller.

Klubbkarriere
-------------

Lago kom til RBK etter anbefalling fra Terje Liverød. Til tross for at han var en av lagets beste spillere den tunge høstsesongen 2005 og i kampene mot Steaua Bucuresti avgjørende for at laget kvalifiserte seg til Champions League, ble han i desember samme år vraket av daværende trener Per Mathias Høgmo, som var ny ansatt trener i september det året. I januar 2006 skulle han derfor sammen med Sebastian Eguren leies ut til SK Brann. Og hvor begge spillerne trente med den klubben en uke. Utleien røk imidlertid da det ble klart at NFF den gang ikke tillot at en klubb lånte ikke-EØS spillere fra en annen norsk klubb, men at den måtte overta arbeidsgiveransvaret (det vil si kjøpe spillerne) for å oppnå spilletillatelse. Lago ble derfor i stedet lånt ut til den uruguayanske klubben Bella Vista (og Eguren til Montevideo Wanderers). I juli samme år ble Lago deretter utlånt til IFK Göteborg , hvor norske Anders Erlandsen var trener, ut året. Og hvor han spilte alle kampene og gjorde en meget solid figur. I desember 2006 besluttet derfor Rosenborg, som hadde fått ny trener, ikke mere å leie ut Lago, men å hente han tilbake til Trondheim for 2007 sesongen. Lago startet i serieåpningen mot Viking samme året, men måtte ut med skade allerede etter 39 minutter. I juni da både Christer Basma, Miika Koppinen, Vidar Riseth og Bjørn Tore Kvarme slet med skader fikk Lago noen kamper, men utover høsten fikk han lite spilletid. Dette også på grunn av de daværende reglene i NFF hvor kun tre spillere utenfor EØS-området kunne benyttes i samme kamp og hvor Rosenborg også hadde spillerne Yssouf Koné, Abdou Razack Traoré og Didier Konan Ya. 

Fra og med 2008 ble imidlertid disse reglene endret hvor spillere fra og utenfra EØS-området ble likestilte. Etter å ha spilt gode treningskamper gjennom vinteren ble Lago vraket i serieåpningen. Med nyinnkjøpte Kris Stadsgaard og Vadim Demidov virket veien lang til en fast plass på laget. Da Bjørn Tore Kvarme ble skadet og Vadim Demidov ble flyttet opp på midtbanen fikk Lago spille fra start i kampen mot Vålerenga den 20. april. Lago og Stadsgaard så ut til å utfylle hverandre perfekt. God innsats gjennom våren og sommeren førte til at RBKwebs lesere kåret ham til månedens spiller i både mai og juli. og til "Årets RBK-spiller" det året. Den 29. oktober 2008 forlenget Lago kontrakten med RBK etter å ha vært ønsket av flere europeiske klubber som eksempelvis tyske 1. FSV Mainz 05 som i august det året sendte et konkret tilbud på spilleren, som Rosenborg imidlertid avviste. Etter 2011-sesongen var valgte Lago å flytte hjem til Uruguay

I januar 2012 ble han klar for klubben Montevideo Wanderers. Etter dette har Lago spilt for klubbene Cerro (2013–2014) og Progreso (2014-) også i Uruguay.

Referanser
----------

1. ↑  RBKweb.no: Lago månedens spiller
2. ↑  RBKweb.no: Lago beste spiller i juli
3. ↑  Lago blir i Trondheim Arkivert 6. desember 2008 hos Wayback Machine.

Eksterne lenker
---------------

* (en) Alejandro Lago – Transfermarkt Rediger på Wikidata

* (en) Alejandro Lago – national-football-teams.com Rediger på Wikidata

* (en) Alejandro Lago – FootballDatabase.eu Rediger på Wikidata

* (en) Alejandro Lago – Soccerway Rediger på Wikidata

* (no) Alejandro Lago – Norges Fotballforbund Rediger på Wikidata

* (en) Alejandro Lago – FBref Rediger på Wikidata
* Spillerprofil på RBK.no
* Spillerprofil hos RBKweb.no